Civegh musee archeologegh de Milan

El **Civegh Musee Archeologegh de Milan** a l'è un musee archeologegh con sed in del vegg Monestee Magior, indova che gh'è i collezzion greghe, etrusche, romana, lombarda,  barbarega e Gandhara. La sezzion egizzia e preistorega la se troeuva al Castell Sforzesch.

## Storia
El gh'ha origin del *Gabinet Numismategh de Brera* del 1808, che l'è trasformad in *Musee archeologegh de la pàtria* in del 1862, ma sgiamò l'Isep Boss, in del 1799, el s'era impegnad in la catada de vegg repert, che inn stad mitud in del convent di Umiliad, sequestrad del governo, che l'ha mitud su una comission, fada su del Boss midem, el numismategh Gaitan Catani, el Giuseppe Zanoia e 'l leterad Luis Boss Vescont, per scernì quei pussee boni de meter in mostra.

In tra i prime robe che hann crompad a gh'è stad el Monument a cavall del Bernabò Vescont, che 'l vegniva de la cripta de San Giovann in Conca, e di toch di gese de la Pas, San Salvator e Sant Ambrosin.

Cont i vari rebellot del 1814 a Milan la catada l'è sospenduda e i repert inn mostrad de rari, cont una quaj sgionta che la vegniva de palazzi e gese sbatude sgiò.

In del 1858 el comun el fa su una comission per fà su un musee ver e propi, ma l'ann dopo de l'unità italiana l'è fad su per decret del Re el musee noeuv, cont una consulta guidada de l'Antoni Beretta, senator del Regn e sindegh de la cità.

## Descrizzion

El musee el sorgiss in sul vegg monester, che l'era fad in su 'na villa romana del prim secol, propi arent ai mura romane de Milan e al circh roman, e se conserven propi do torr d'epoca romana ch'eren stade doperade in la strutura del monester. Anca in vari palazzi arent a gh'è di toch di mura romane.

Apena che vun el va dent el troeuva un modell del Mediolanum imperial paragonad al Milan del dì d'incoeu, indova che se veden i struture pussee important del Milan roman, compagne di mura del Massimilian, del circh, del teater, di terme, di basileghe antighe, del palazzi imperial, de la Via Porticata e anca di strade e di fium pussee important. In quell nivell lì inn anca mitud foeura i repert roman e quei indian.

In del cioster de dent a gh'è varie stel romane e se poden vedé i rest de 'n antiga villa romana oltra che i do torr, vuna che se po anca andàgh denter, o ben la *Torr Poligonal*, indova che la gh'è dent 'n oeuvera che 'l Domenico Paladino l'ha donad al musee, e gh'è vari afresch de sant.

Del cioster se va dent a la sezzion noeuva, che la gh'ha dent al pian terra i esposizzion temporanee, al prim pian quella de l'alt Medioev, al segond quella etrusca e al terz quella grega antiga.

Inveci, la sezzion egizzia e quella preistorega se troeuven in di Musee del Castell Sforzesch

## Oeuvere che gh'è dent
*Copa Diatreta Trivolz, artigianad de luss del quart secol
*Patera de Parabiaa, arsgentaria del period tardo-imperial
*Tesor de Lover, trovad in d'un scav in bergamasca in del 1907
*Altar piturad per la Dea Terra o Cerere trovad in via Circh
*Testa de Giov, del prim secol 
*Litrat de Agripina Minor
*Litrat de marmor tradizzionalment, ma per error, atribuid a l'imperator Massimilian Erculee
*Medaja del Giovanni Lanfredini fada del Sperandio

### Galleria d'imagin

File:Etruscan_Head_mid_7th_century_B.C.jpg|Testa etrusca in legn de piro. Mità VII secol a.C.
File:Museo archeologico milano 3.JPG|El cioster de dent
File:Milano - Museo archeologico - Zeus - Foto di Giovanni Dall'Orto - 25-7-2003.jpg|Testa de Zeus de la fin del I-principi del II secol, trovada a Milan aproeuv de Porta Giovia.
File:Coppa diatreta Trivulzio.TIF|Esempi de copa diatreta che la se troeuva in la sezzion romana.
File:2334 - Milano - Museo archeologico - Framm. Ercole tipo Farnese - Foto Giovanni Dall'Orto, 30-Oct-2008.jpg|Bust de l'Ercol che 'l vegn di terme Erculee.
File:Suonatrice di Krotala e Satiro - Hydria a figure nere (ceramica) - produzione etrusca 525-476 a.c - Museo Archeologico di Milano.JPG|Hydria a figure negher in ceramega de produzzion etrusca (525-476 a.c) 
File:2345 - Milano - Museo archeologico - Principe della dinastia Giulia - Foto Giovanni Dall'Orto, 30-Oct-2008.jpg|Litrat roman de un *princeps* de la dinastia giulio-claudia del I secol.
File:0702 - Museo archeologico di Milano - Ercole - Ara dipinta (sec. I-II d.C.) - Foto di Giovanni Dall'Orto, 13-Mar-2012.jpg|Afresch de l'Ercol, Ara pintada I-II sec. d.C.
File:0290 - Museo archeologico di Milano - Virtus in bronzo secc. I-III d.C. - Foto Giovanni Dall'Orto, 13 Mar 2012.jpg|Virtus in bronz, I-III sec. d.C.
File:2352 - Milano - Museo archeologico - Lucerne romane (sec. I-II) - Foto Giovanni Dall'Orto, 30-Oct-2008.jpg|Esempi de lucerne romane.
file:Museo archeologico milano 2 - stele funeraria metà I sec d.c..JPG|Stele funeraria romana mità I secol d.c. (prima a destra)
file:Museo archeologico milano 5.JPG|Repert archeologegh in esposizzion.
file:Museo archeologico milano 6.JPG |Vas de l'antiga Grecia.
file:Museo archeologico milano 7 - statua di divinità in trono.JPG|Statoa de divinità in trono, V secol a.C.
file:Museo archeologico milano 8.JPG|Maschere teatrai de l'antiga Grecia.
File:Olpè (Brocca) a figure nere - ceramica, produzione attica - fine VI inizio V sec a.c. - Teseo combatte contro il minotauro (Theseus and Minotaur).JPG|Olpè a figure negher, ceramega de fin VI principi V sec a.c. cont el Tesee che 'l combat contra el minotaur
file:Museo archeologico milano 9 - bodishattva in meditazione.JPG |Bodhisattva che 'l medita.
file:Museo archeologico milano 10 - dio siva e le sue madri - X secolo dc.JPG |Dio Šiva e i so mader, X secol d.C., che 'ò vegn del nord de l'India.
File:Milano - Museo archeologico - Elmo apulo-corinzio - sec. VI-V a.C. - Foto di Giovanni Dall'Orto - 25-7-2003.jpg|Elmo apulo-corinzi de bronz del VI-V secol a.C..
File:Bronze helmet - 5th century BC - Museo Archeologico - Milan 2014.jpg|Elmo corinzi 450-400 a.C..
File:9655 - Museo Archeologico di Milano - Ritratto di tetrarca, ca. 300 d.C. - Foto Giovanni Dall'Orto, 12-Mar-2012.jpg|Bust del Massimian


## Alter proget

## Ligam de foeura
*Sit ofizzial